Source: http://docplayer.fi/40743327-Tutkimusraportti-tppt-43.html
Timestamp: 2018-03-17 11:22:39+00:00
Document Index: 18680143

Matched Legal Cases: ['kko ', 'kko ', 'kko ', 'kko ', 'kko ', 'hD ']

Tutkimusraportti TPPT 43 - PDF
Download "Tutkimusraportti TPPT 43"
1 TIEN POHJA- JA PÄÄLLYSRAKENTEET TUTKIMUSOHJELMA Tutkimusraportti TPPT 43 Espoo HAVAINTOTIEAINEISTON YHTEENVETO Harri Spoof VTT Rakennus- ja yhdyskuntatekniikka
2 1(9) ALKUSANAT Tutkimus on osa vuonna 1994 käynnistynyttä Tien pohja- ja päällysrakenteet -tutkimusohjelmaa (TPPT). Tässä työraportissa on esitetty TPPT-havaintotieaineiston kuvaus ja käyttö. Tutkimus on suoritettu VTT:n Rakennus- ja yhdyskuntatekniikassa. Raportin on kirjannut ja aineiston keräämisestä ja tallentamista on vastannut tutkija Harri Spoof.
3 2(9) SISÄLLYSLUETTELO 1 JOHDANTO 3 2 HAVAINTOTIEKOHTEIDEN VALINTA Valintakriteerit Tilastollinen koesuunnittelu valinnan perustana Koesuunnitelmakaaviot (koematriisi) 4 3 AINEISTON KUVAUS Kohteiden lukumäärä Havaintotieaineisto 5 4 AINEISTON KÄYTTÖKOHTEET JA TULEVAISUUS 8 LIITTEET 1 ja 2
4 3(9) 1 JOHDANTO Tien rakenteellinen vaurioituminen on monitahoinen prosessi, johon vaikuttavat liikenne- ja ilmastorasitukset sekä näiden yhteisvaikutukset samoin kuin tien rakenteelliset ominaisuudet (materiaalit, kerrospaksuudet, pohjamaa). Näiden tekijöiden tunteminen on perusedellytyksenä tierakenteen käyttäytymisen hallitsemiselle sekä vaurioitumismallien laadinnalle. Vaurioitumismallien laadinnassa tarvitaan niin kutsuttua havaintotieaineistoa. Tämä tarkoittaa tieverkolta valittuja osuuksia, joiden kuntotilan kehittymistä seurataan usean vuoden ajan. Raportissa esitetään aluksi tutkimuskohteiden valintaan liittyvät periaatteet luvussa 2. Tämän jälkeen luvussa 3 kuvataan havaintotieaineistoa ja luvussa 4 esitetään aineiston käyttökohteet ja lopuksi käsitellään havaintotiekohteiden tulevaisuudentarpeita. 2 HAVAINTOTIEKOHTEIDEN VALINTA 2.1 Valintakriteerit TPPT-havaintotiekohteet ovat alunperin osana pohjoismaisia SHRP-LTPP kohteita. Kohteet on aikoinaan valittu Yhdysvaltojen SHRP-LTPP ohjeiden mukaisesti, millä on varmistettu aineiston yhdenmukaisuus ja vertailukelpoisuus Yhdysvalloista saatavan aineiston kanssa. Vanhimpia kohteita (Ruotsista) on seurattu vuodesta 1985, mutta valtaosa kohteista on valittu seurantaan mukaan vuosina 1990 ja Seuraavassa on esitetty tärkeimpiä valintakriteerejä: aineistoon valittiin vain sellaiset rakenteet, joissa oli yksi tai kaksi asfalttibetonipäällystekerrosta sitomattomalla alustalla. Mikäli ensimmäisen bitumisorakerroksen päälle oli tehty uusi AB-päällyste kahden vuoden sisällä, kuului kohde 1AB-kokeeseen sillä edellytyksellä, että bitumisorakerros on ollut hyvässä kunnossa ennen päällystämistä. 1AB-koeosuudet olivat ensimmäisellä kestoikäkaudellaan. Ts. kohteet, joille oli tehty rakentamisen jälkeisiä kunnostamistoimenpiteitä, eivät tulleet kysymykseen. Poikkeuksena hyväksyttiin nastarenkaista aiheutuvien urien korjaaminen urapaikkauksella. 2AB-kohteiksi luokiteltiin sellaiset tiet, joissa oli enintään kaksi päällystyskertaa. Bitumisorakerros ja kahden vuoden sisällä tehty ensimmäinen AB-päällyste käsiteltiin yhtenä kerroksena. Rakennevaatimukset 2AB:ssa ovat samat kuin 1AB:ssä. Koeosuuden pituus on 152 metriä (500 jalkaa). Koeosuudet valittiin siten, että pohjaolosuhteet (pohjamaa, kuivatus) ovat mahdollisimman homogeeniset. Ts. kohde sijaitsee joko penkereellä tai leikkauksessa. Kohde ei saanut sijaita siirtymäkiila-alueella. Sellaisia kohteita, joihin oli lisätty uusi kaista tai joissa alkuperäistä kaistaa oli jälkeenpäin levennetty, ei valittu mukaan. Kohdetta, jossa oli RC-päällyste, ei valittu tutkimukseen mukaan. Koeosuudet pyrittiin valitsemaan siten, että osuuden molemmissa päissä on vähintään 400 metrin pituinen välimatka lähimpään epäjatkuvuuskohtaan kuten siltaan, rautatien ylityspaikkaan jne. Myöskin kohteita, joissa on risteyksiä, ramppeja tai muita liikenteen käyttäytymistä ohjaavia rakenteita koeosuuden välittömässä läheisyydessä, pyrittiin välttämään.
5 4(9) 2.2 Tilastollinen koesuunnittelu valinnan perustana Jotta voitiin varmistaa, että tutkimuksen avulla voidaan saavuttaa asetetut tavoitteet mahdollisimman taloudellisesti, käytettiin koeteiden valinnassa hyväksi tilastollista koesuunnittelua. Tilastollisen koesuunnittelun avulla pyritään hallitsemaan kaikkien selittävien muuttujien vaikutus selitettäviin muuttujiin. Tarkoitus on etukäteen varmistaa se, että olemassa olevien riippuvuuksien löytäminen ylipäänsä on mahdollista, ja että koe voidaan toteuttaa mahdollisimman taloudellisesti eli mahdollisimman vähällä koemäärällä. Hyvin suunnitellussa kokeessa selvitetään valittujen selittävien muuttujien vaikutusta selitettävään ja koejärjestelyllä pyritään takaamaan se, etteivät muut havaitsemattomat muuttujat pääse estämään riippuvuuksien havaitsemista tai vääristämään havaittuja riippuvuuksia. Kun tutkitaan eri tekijöiden vaikutusta tien kuntoon, ei kysymys ole yleensä aidosta koetilanteesta, vaan tietyt ehdot täyttävä koeosuus on jo valmiiksi olemassa. Koeteiden valintaan voidaan kuitenkin soveltaa samanlaisia periaatteita kuin koesuunnittelussakin. 2.3 Koesuunnitelmakaaviot (koematriisi) Faktorikoemallissa selittäviä muuttujia ei tarkastella jatkuvina, vaan kunkin selittäjän arvoalueelta valitaan muutama (tavallisesti kaksi tai kolme) selvästi toisistaan poikkeava arvo (esim. liikennemäärä alhainen ja korkea). Taulukossa 1 on esitetty tällä periaatteella muodostettu Pohjoismaisiin olosuhteisiin soveltuva puolifaktorikoekaavio. Taulukko 1. Puolifaktorikokeen kaaviokuva. PUOLIFAKTORIKOKEEN KAAVIOKUVA ILMASTOALUE ETELÄ POHJOINEN POHJAMAATYYPPI KITKA KOHEESIO KITKA KOHEESIO LIIKENNEMÄÄRÄ A K A K A K A K KANTAVUUS AB-PAKSUUS ALHAINEN ALHAINEN X X X X KORKEA X X X X KORKEA ALHAINEN X X X X KORKEA X X X X Havaintotiematriisissa kukin tarkasteltava tekijä on kaksiluokkainen, jolloin erilaisia tekijöiden arvokombinaatioita on yhteensä 2 x 2 x 2 x 2 x 2 = 2 5 = 32 kappaletta. Jos selittäviä muuttujia on k kappaletta ja kustakin tarkastellaan kahta arvoa (tasoa), olisi periaatteessa täydellisen kuvan saamiseksi selittäjien vaikutuksesta tutkittava kaikki mahdolliset selittäjien arvokombinaatiot. Niitä on yhteensä 2 k kappaletta eli määrä kasvaa voimakkaasti selittäjien määrän kasvaessa. Tilastollisen koesuunnittelun teoriaa hyväksi käyttäen voidaan tutkittavien yhdistelmien määrää huomattavasti vähentää menettämättä oleellista informaatiota. Kohteiden valintaan liittyvinä päämuuttujina (merkittävät tierakenteen kestävyyteen vaikuttavat tekijät) ovat ilmastoalue, pohjamaa, liikennemäärä, rakenteen kantavuus sekä päällysteen paksuus. Muuttujien luokittelussa käytettiin seuraavia arvoja (taulukko 2):
6 5(9) Taulukko 2. Muuttujien luokitteluarvot. Muuttuja Ilmastoalue Pohjamaatyppi Liikennemäärä Rakenteen kantavuus Päällysteen paksuus Luokitteluarvo h C (pakkassumma) 110 MPa (E-moduuli) 2500 ajon./vrk 430 MPa 80 mm (1AB) / 100 mm (2AB) 3 AINEISTON KUVAUS 3.1 Kohteiden lukumäärä Alunperin SHRP-LTPP projektin aikana analysoinnissa käytettyjen kohteiden lukumäärä oli 100 ja niiden jakautuminen Pohjoismaissa oli taulukon 3 mukainen. Taulukko 3. Kohteiden jakautuminen Pohjoismaissa. Maa Yksi AB-päällyste Kaksi AB-päällystettä Suomi Ruotsi Norja 6 - Tanska 7 - Yhteensä TPPT projektin aikana aineisto muuttui merkittävästi sekä määrältään ja varsinkin laadultaan. Tämä johtui siitä, että Ruotsista saatiin käyttöön noin 600 kohdetta lisää. Tämän seurauksena jatkossa analysoinnissa käytettiin ainoastaan kohteista Suomesta ja Ruotsista. Tässä raportissa käsitellään ainoastaan suomalaisia kohteita, eli TPPT-havaintotieaineistoa. TPPT-havaintotieaineiston osoitetiedot ja sijainti Suomen kartalla on esitetty liitteessä 1 ja Havaintotieaineisto Suomessa kohteiden valintaa säätelee suurten liikennemäärien osalta nastarengaskulutus. Esimerkiksi vilkkaasti liikennöityjä moottoriteitä ei voida valita koetieaineistoon. Syynä tähän on se, että vilkkaasti liikennöitävät tiet joudutaan käytännössä lähes aina päällystämään muun kuin tien rakenteellisen heikkouden takia. Tällöin tutkimuksen kannalta on hyödytöntä valita tutkimusaineistoksi sellaisia kohteita, joissa rakenteellisia vaurioita ei koskaan esiinny. Mikäli tutkimuskohteissa esiintyy päällystämistarvetta urautumisen takia, tulisi valita sellaisia ylläpitotoimenpiteitä, että tien rakenteellinen kestävyys ei muutu. Käytännössä tämä tarkoittaa sitä, että sallittavana toimenpiteenä on esim. urapaikkaus tai remixer, mutta ei uusi päällyste. Ilmasto-olosuhteita kuvataan vuosittaisella pakkassummalla (Kh) ja sademäärällä (mm). Aineisto perustuu ilmatieteenlaitoksen keräämään vuorokausitason tietoon. Kohteille on laskettu vuosittainen pakkassumma ja sademäärä rakentamisvuodesta lähtien. Vuosittaisista arvoista on laskettu kohteille keskiarvot. Helsingissä vuoden keskimääräinen pakkassumma on noin Kh kun se Oulussa vastaavasti on Kh.
7 6(9) Koeteiden rakennetiedot on määritetty koeosuuden toisesta päästä valitulta koealueelta, jonka koko on 1.0 m x 1.5 m. Rakenteen homogeenisuutta on mahdollista arvioida pudotuspainolaitteella suoritettujen taipumamittaustulosten ja maatutkamittausten avulla. Sidottujen kerrosten paksuudet on laskettu koealueelta otettujen 9 porakappaleen keskiarvona. Sitomattomien kerrosten paksuudet mitattiin avatusta poikkileikkauksesta kunkin rakennekerroksen osalta erikseen. Poranäytteet ja koekuoppa eivät välttämättä edusta koko koeosuuden tilannetta. Vaikka koeosuuden pituus ei ole kuin 152 m ja osuudet on pyritty valitsemaan mahdollisimman homogeenisille alueille, saattaa rakennekerrospaksuudet vaihdella koeosuuden sisällä. Tämän selvittämiseksi suoritettiin viidellä kohteella kokeilu, jossa hyödynnettiin maatutkatekniikkaa. Kokeilu suoritettiin siten, että ensin maatutkalla mitattiin kohta, johon koekuoppa oli tehty (rakennekerrosten paksuudet tiedossa). Tämän jälkeen maatutkalla mitattiin koko koeosuuden rakennekerrosten paksuudet (jatkuva mittaus). Kohteissa suoritettiin pudotuspainomittaukset 7.5 metrin välein sekä oikeassa ajourassa että ajourien välissä. Havaintoteiden rakenteellista lujuutta voidaan myös kuvata taipumaerotuksella SCI300 (Surface Curvature Index). SCI300 on keskitaipuman ja 300 mm päässä olevan taipuman välinen erotus (d0-d300). Mitä pienempi SCI300 on, sitä laajemmalle rasitus jakautuu tierakenteessa ja sitä vahvempi rakenne on. Taipuma-arvot on korjattu +20 C lämpötilaan. Moduuleilla kuvataan eri materiaalien kykyä vastustaa rasituksista aiheutuvia muodonmuutoksia. Materiaalimoduuleilla on merkittävä vaikutus tierakenteen käyttäytymiseen, minkä vuoksi ne ovat peruslähtötietona rakenteiden vaurioitumisen syitä selvitettäessä. Materiaalimoduulit voidaan määrittää joko laboratoriossa tai kentällä pudotuspainomittausten ja ns takaisinlaskennan avulla. Taulukossa 3 esitetyt koeteiden materiaalimoduuleja, jotka on saatu pudotuspainolaitteen tuottamien taipumasuppilotietojen perusteella käyttäen Modulus-takaisinlaskentaohjelmaa. Rakenne on määritelty kolmi- ja nelikerrosratkaisuksi, joka koostuu päällysteestä, sitomattomista (tai kantavasta+jakavasta) kerroksista ja pohjamaasta. Päällysteen laskettu moduuliarvo on korjattu lämpötilaan +20 C. Tierakenteiden analyyttisissä mitoitusmenetelmissä rakenteen kestoikä (kuormituskertaluku) arvioidaan päällysteen alareunan vetomuodonmuutoksen. Perinteisesti havaintotielle laskettiin vetomuodonmuutokset lineaarisella monikerrosohjelmalla (esim. BISAR). Lähtötietoina annetaan rakennekerrosten paksuudet, materiaalimoduulit, Poisson-luvut sekä kuormitustiedot. TPPT-projektissa suoritettiin yli 2000 rakenteen simulointi. Tarkoituksena oli luoda yhteys taipumaerotuksen ja muodonmuutosten välille. Simuloiduista rakenteista laskettiin pudotuspainolaitemittauksessa syntyvä taipumasuppilo sekä asfaltin ja pohjamaan muodonmuutokset. Taipumasuppilosta laskettiin 200, 300, 450 ja 600mm taipumaerotukset. Simuloinnin tuloksena saatiin hyvät yhteydet taipumaerotusten ja BISAR-monikerrosohjelmalla laskettujen asfaltin alapinnan vetomuodonmuutosten välille. Simulointiaineistoa käytettiin hyväksi opetusaineistona muodonmuutoksia laskevan neuroverkon kehittämisessä. Neuroverkon avulla voidaan määrittää asfaltin alapinnan muodonmuutos, ilman perinteistä takaisinlaskentaa, syöttämällä verkolle lähtötiedoiksi taipumasuppilo ja asfaltin paksuus. Taulukossa 3 esitetyt muodonmuutokset perustuvat neuroverkkomäärityksiin. Havaintoteillä on tehty vaurioinventointi kävellen vuosittain siitä lähtien, kun kohde on valittu mukaan seurantaan. Jokaisen inventoinnin yhteydessä on koeosuuksista piirretty vauriokartat. Vaurioinventointi on suoritettu seuraavalla tavalla: Vauriokartoituksessa kaikki vauriot on luokiteltu kolmeen luokkaan (matala, keskinkertainen ja korkea). Vaurioindeksiä laskettaessa vaurioitumisasteluokilla on käytetty seuraavia painoarvoja: matala = 1 keskinkertainen = 1.5 korkea = 2
8 7(9) Vauriot on jaettu kahteen eri luokkaan. Vaurioihin, jotka ovat ajourassa (liikenneperäiset) ja vaurioihin, jotka ovat ajourien ulkopuolella (ilmastoperäiset). Vauriomäärää (indeksiä) laskettaessa eri vaurioilla on erilaiset painokertoimet. Seuraavassa on esitetty eri luokkiin kuuluvat vauriot (painokerroin suluissa): Kuormituskestävyysvaurioiksi (liikenneperäisiksi) katsotaan seuraavat ajourassa esiintyvät vauriot: verkkohalkeamat, (2) pituushalkeamat, (1) poikkihalkeamat, (1) purkautumat, (0.5). Ilmastoperäisiksi vaurioiksi katsotaan seuraavat ajouran ulkopuolella esiintyvät vauriot: pituushalkeamat poikkihalkeamat (pakkaskatkot) reunahalkeamat keskisaumahalkeamat. Taulukko 3. Aineistossa olevien muuttujien vaihteluvälit ja keskiarvot. Muuttujan nimi Minimi Keskiarvo Maksimi Kohteen ikä 2001 (edellisestä päällystyksestä) Keskivuorikausiliikenne, KVL %-raskaita ajoneuvoja Kuormituskertaluku, KKL Asfaltin paksuus (mm) Sitomattomien kerrosten paksuus (mm) Asfaltin jäykkyysmoduuli, Modulus (MPa) (+20 C) Sitomattomien kerrosten jäykkyysmoduuli, Modulus (MPa) Pohjamaan jäykkyysmoduuli, Modulus (MPa) Taipuma D0, (µm) (+20 C) Taipuma D30, (µm) (+20 C) Taipuma D60, (µm) (+20 C) Taipuma D90, (µm) (+20 C) Taipumaerotus, SCI300 (mm) (+20 C) Muodonmuutos, BISAR / Neuroverkko, (µm/m) (+20 C) Kuormituskestävyys vaurioindeksi (ajourissa) Pituussuuntainen epätasaisuus, IRI (mm/m) Maksimi urasyvyys (mm) Keskimääräinen pakkasmäärä (Kh) Keskimääräinen sademäärä (mm)
9 8(9) 4 AINEISTON KÄYTTÖKOHTEET JA TULEVAISUUS Käyttökohteet Havaintotieaineistoa on käytetty pääasiallisesti kuormituskestävyys vaurioitumisen kestoikämallien ja mitoitusmallien kehittämiseen. Aineistoa on keskimäärin kerätty 10 vuoden ajan, joka on pitkäaikaiskestävyystarkasteluissa kohtuullisen hyvä aika. Havaintotieaineistoa on hyödynnetty edellä mainitun ajanjakson aikana seuraavissa yhteyksissä: Vaurioitumisen alkamisajankohtaa ennustavat mallit TPPT-kuormituskestävyys mitoitus ja elinkaari projektit ( ) Tien rakenteellinen kunto projekti ( ) Vt 7 HAMINA VIROLAHTI, kestoiän arviointi ( ) Utveckling av nedbrytningsmodeller (VTI, ) Nordiska SHRP-LTPP projektet ( ) COST324 ( ) EU-projekti, PARIS ( ) EU-projekti, PAV-ECO ( ) Crack Initiation Models for Flexible Pavements, PhD dissertation, Heikki Jämsä (2000) Vaurioitumisen kehittymistä ennustavat mallit TPPT-elinkaari projektit ( ) Tien rakenteellinen kunto projekti ( ) Utveckling av nedbrytningsmodeller (VTI, ) EU-projekti, PARIS ( ) EU-projekti, PAV-ECO ( ) Pituussuuntaisen epätasaisuuden kehittymistä ennustavat mallit EU-projekti, PARIS ( ) Tulevaisuus Tulevaisuudessa havaintoteiden lukumäärää ja niiden seurantaa tulisi kartoittaa kokonaisuutena ja koko päällystetyn tieverkon kannalta. On varsin selvää ja kansainvälisestikin tunnustettua, että ainoa tapa luoda luotettavat kestoikämallit on laadukkaan havaintotieaineiston avulla. Tämän aineiston hankkiminen vaatii hyvää koesuunnittelua, oikeiden asioiden mittaamista ja seurantaa sekä ennen kaikkea malttia ja aikaa. Pitkäaikaiskäyttäytymistä ei yksinkertaisesti pysty selvittämään lyhyessä ajassa. Tässä raportissa käsitelty aineisto (yhdessä Ruotsin aineiston kanssa) on hyvä esimerkki siitä, mitä tuloksia voidaan saavuttaa, kuin yllä esitetyt asiat on tehty huolella. Edellä esitetty aineisto on kuitenkin valittu vain kuormituskestävyystarkastelua varten, liikennemäärältään keskinkertaiselta tai vilkkaalta osalta tieverkkoa, lukuun ottamatta kaikista vilkkaimpia teitä, joilla on voimakas kuluminen nastarenkaiden johdosta. Aineisto ei varsinaisesti sisällä kohteita, joissa rappeutuminen aiheutuu ensisijaisesti ilmasto-olosuhteista. Kevytpäällysteisten tierakenteiden projektissa valittiin otos tiekohteita alemmalta tieverkolta, joilta tutkittiin paljon asioita kahden vuoden aikana. Nämä kohteet eivät kuitenkaan vielä ole tämän perusteella ns. pitkäaikaisseurannassa olleita havaintotiekohteita.
10 9(9) Jatkossa tulisi valita kohtuullinen määrä tiekohteita (hyödyntämällä olemassa olevat aineistot mahdollisuuksien mukaan) päällystetyltä tieverkolta siten, että erilaiset olosuhteet (liikenne ja ilmasto) ja rakennetyypit olisivat mahdollisimman hyvin edustettuina. Huomioida tulisi mm. seuraavia asioita: Tarvitaan laajempi otos tieverkolta, jota seurataan tarkemmin kuin mitä tieverkkoa yleensä seurataan kuntomittauksin. Valittavista kohteista tulee olla hyvät lähtötiedot rakentamisesta ja ylläpidosta. Otoksen tulee kattaa kaikki nykykäytännön rakenneratkaisut (esim. stabiloinnit ja komposiitit, jotka puuttuvat nykyaineistoista) ja otosta tulee täydentää jatkossa uusilla ratkaisuilla. Kohteilta tulee kerätä ns. verkkotason tietoja vuosittain (PTM ja vaurio) tai muutaman vuoden välein (esim. joka kolmas vuosi PPL). Lisäksi suoritetaan noin kertaluonteisesti ns. hanketason mittauksia ja tiedonkeruuta (rakennekerrospaksuudet, pohjamaatyyppi, routanousu, jne.). Kohteitten seurantaan tulee sitoutua maltilla, vähintään 5 10 vuoden ajaksi, jotta tuloksista voidaan kehittää luotettavat kunnonkehittymistä ennustavat mallit.
11 LIITE 1 Liite 1. TPPT Havaintotiekohteiden osoitteet Kohde Koe alkoi Piiri Tie Tieosa Suunta Alku Loppu TMP Karjaa Hyvinkää Kirkkonummi Siuntio Orimattila Karjaa Salo Taivassalo Lammi Riihimäki Virrat Virrat Riihimäki Riihimäki Pirkkala Kangasala Kouvola Lappeenranta Savonlinna Savonlinna Joensuu Joensuu Nurmes Kitee Leppävirta Maaninka Keuruu Jyväskylä Jyväskylä Hankasalmi Kauhava Pietarsaari Nivala Nivala Oulainen Pietarsaari Raahe Vilppula Kajaani Uusikaupunki Kalajoki Liite 2. TPPT Havaintotiekohteiden sijainti.
12 LIITE 2 Utsjoki Ivalo Kilpisjärvi Muonio Sodankylä Kemi Oulu Kuusamo Kajaani Kuopio Vaasa Joensuu Jyväskylä Pori Turku Lahti Lappeenranta Helsinki Suomussalmi Lieksa Jokioinen 86/18 86/15 28/26 778/02 8/414 28/14 749/04 19/16 22/30 75/22 77/32 73/01 6/ /03 471/02 486/04 23/ /01 637/04 637/03 58/17 347/01 66/07a 66/07b 324/02 308/01 12/12 54/02 387/09 167/05 359/04 285/01 132/11 25/29 Mikkeli 194/03 192/ /04 115/01 186/13 186/01 25/16 TPPT-havaintotiet